82 
Neque vero negari posse arbitror, plures easdemque horum generum spe- 
cies et in mari rubro et in oceano indico et in ipso mari australi degere. 
In secunda editione operis Lamarckiani Histoire natur, des anim* 
sans Vertebres circiter 130 — 140 species Zoophytorum lamellosorum 
enumerantur, et maxima eorum copia in mari rubro, in maribus in- 
dicis, americanis et Australiae detecta est. Tertia autem circiter pars 
horum Zoophytorum hucusque cognitorum in mari rubro reperta 
est. — 
Hanc observationem in fine hujus capitis omittere non possum, 
singularem saepe similitudinem , si Madreporina cum Spongiis com- 
parare velis, inter harum et illorum formas observari, etsi haec cor- 
pora structura , formatione et vitae genere , sine dubio magnopere 
inter se differant. Tali modo v. g. Spongia arborescens, Sp. muricata, 
Sp. oculata, S. clavata, al., Madreporis, Oculinis et Caryophylliis, Spongia 
pluriloba, S. nervosa, S. lactuca, al., Favoniis, Spongia infundibuli- 
formis, S. scyphiformis, al., Explanariis, Spongia pulvinata, S. commu- 
nis, al., Astraeis, Spongia Clathrus, al. , Poritis, et sic porro, plus 
minusve, quoad formam, similes esse videntur. — 
